
1. Johdanto 


Ikääntyminen vaikuttaa elämässämme kaikkeen koko elämämme ajan. Kun tämänhetkinen 
pandemia haastaa meitä edelleen ja yritämme suojata ihmishenkiä ja elinkeinoja, emme saa 
kadottaa näkyvistä sitä merkittävää kehityksen tulosta, että eurooppalaiset eivät ole koskaan 
eläneet yhtä pitkään kuin nyt. Tämä on merkittävä saavutus, jolle EU:n sosiaalinen 
markkinatalous on luonut perustan. 


Viimeisten viiden vuosikymmenen aikana sekä miesten että naisten syntymähetken 
elinajanodote on kasvanut noin kymmenellä vuodella. EU:n alueiden väestörakenteet 
poikkeavat toisistaan suuresti, erityisesti kaupunki- ja maaseutualueiden välillä. Joillakin 
alueilla väestö ikääntyy merkittävästi ja toisilla työikäinen väestö lisääntyy. Eurooppa ei 
suinkaan ole ainoa maanosa, jossa väestö ikääntyy, mutta kehityskulku on täällä pisimmällä. 
Esimerkkinä voidaan mainita, että mediaani-ikä! on Euroopassa tällä hetkellä 42,5 vuotta eli 
Afrikkaan verrattuna kaksinkertainen. Tämä ero pysyy suurena tulevina vuosikymmeninä. 


Tällä kehityksellä on merkittävä vaikutus ihmisten jokapäiväiseen elämään ja 
yhteiskuntiemme toimintaan. Sillä on vaikutusta talouskasvuun, julkisen talouden 
kestävyyteen, terveydenhuoltoon ja pitkäaikaishoitoon, hyvinvointiin sekä sosiaaliseen 
yhteenkuuluvuuteen. Lisäksi pandemian suhteeton vaikutus ikääntyneisiin — sairaalahoidon 
tarpeena ja kuolemantapauksina — on tuonut esiin haasteita, joita väestön ikääntyminen 
asettaa sosiaali- ja terveydenhuollolle. Ikääntyminen tarjoaa kuitenkin myös uusia 
mahdollisuuksia luoda uusia työpaikkoja, edistää sosiaalista oikeudenmukaisuutta ja lisätä 
vaurautta esimerkiksi seniori- ja hoivataloudessa. 


Jäsenvaltiot pyrkivät vastaamaan ikääntymisen vaikutuksiin parantamalla koulutus- ja 
osaamisjärjestelmiä, kannustamalla pidempiin ja kokonaisempiin työuriin ja edistämällä 
sosiaaliturva- ja eläkejärjestelmien uudistuksia. Kun otetaan huomioon, kuinka laaja ja nopea 
tämä trendi on ja mitkä sen vaikutukset ovat koko yhteiskuntaan, meidän on kuitenkin 
tarkasteltava myös uusia lähestymistapoja ja varmistettava, että toimenpiteemme ovat 
tarkoituksenmukaisia tänä aikana, jota leimaavat suuret muutokset — vihreästä siirtymästä ja 
digitaalisesta muutoksesta uusiin työn muotoihin ja pandemioiden uhkaan. 


Tämän vihreän kirjan tarkoituksena on käynnistää väestön ikääntymistä koskeva laaja 
periaatekeskustelu, jossa käsitellään vaihtoehtoja väestön ikääntymisen mukanaan tuomien 
haasteiden ja mahdollisuuksien ennakoimiseksi ja niihin vastaamiseksi. Tässä otetaan 
huomioon erityisesti YK:n kestävän kehityksen toimintaohjelma Agenda 2030 ja YK:n 
terveen ikääntymisen vuosikymmen. Väestön ikääntymisen vaikutusten käsittelyä koskeva 
toimivalta kuuluu suurelta osin jäsenvaltioille, ja EU:lla on hyvät edellytykset tunnistaa 
keskeiset kysymykset ja kehityskulut sekä tukea väestön ikääntymistä koskevia toimia 
kansallisella, alueellisella ja paikallisella tasolla. Se voi auttaa jäsenvaltioita ja alueita 
kehittämään omia räätälöityjä politiikkatoimiaan väestön ikääntymiseen vastaamiseksi. 


' Euroopalla tarkoitetaan tässä koko maanosaa. Lähde: UN World Population Prospects, vuoden 2019 painos. 
Eurostatin verkossa julkaisemassa taulukossa demo pjanind vuoden 2019 mediaani-ikä EU:n 
27 jäsenvaltiossa on 43,7 vuotta. 


Euroopan sosiaalisten oikeuksien pilarissa? esitetään useita periaatteita, jotka liittyvät suoraan 
tai välillisesti väestön ikääntymiseen kytkeytyviin seikkoihin, kuten vanhusten tuloihin ja 
eläkkeisiin, pitkäaikaishoitoon, terveydenhuoltoon, vammaisten osallistamiseen, sosiaaliseen 
suojeluun, työ- ja yksityiselämän tasapainoon sekä koulutukseen ja elinikäiseen oppimiseen. 
Komissio esittää pian toimintasuunnitelman, jolla tuetaan Euroopan sosiaalisten oikeuksien 
pilarin kokonaisvaltaista täytäntöönpanoa. 


Tässä vihreässä kirjassa noudatetaan elämänkaariajattelua, jossa otetaan huomioon väestön 
ikääntymisen yleismaailmalliset vaikutukset ja keskitytään sekä ikääntymisestä aiheutuviin 
henkilökohtaisiin vaikutuksiin että laajempiin yhteiskunnallisiin vaikutuksiin. Teemoja ovat 
muun muassa elinikäinen oppiminen ja terveet elämäntavat, riittävien eläkkeiden rahoitus tai 
tarve lisätä tuottavuutta ja riittävän suuren työvoiman tarve iäkkäiden ihmisten 
terveydenhuollon ja pitkäaikaishoidon ylläpitämiseen. 


Elämänkaariajattelussa otetaan huomioon, että perinteiset elämänvaiheet, kuten opiskeluaika, 
työelämävaihe ja eläkeikä, ovat menettämässä tarkat rajansa ja muuttumassa joustavammiksi. 
Lisäksi otetaan huomioon, että väestön ikääntymiseen vastaamisessa on kyse oikean 
tasapainon löytämisestä hyvinvointijärjestelmämme kannalta kestävien ratkaisujen ja 
sukupolvien välisen solidaarisuuden ja oikeudenmukaisuuden vahvistamisen välillä. 
Sukupolvien välillä on monia keskinäisiä riippuvuussuhteita, jotka luovat yhteiskunnissamme 
haasteita, mahdollisuuksia ja kysymyksiä. Siksi nuorten — ja kaikenikäisten — pitäisi osallistua 
aktiivisesti toimenpidelinjaustemme muotoiluun. 


Komissio on asettanut väestökehityksen korkealle sijalle EU:n asialistalla. Kesäkuussa 2020 
se esitti kertomuksen”, jossa esitellään väestönmuutoksen keskeiset seikat ja sen 
todennäköiset vaikutukset. Tämä vihreä kirja on ensimmäinen tuon kertomuksen seurauksena 
toteutettu jatkotoimi. Vihreällä kirjalla käynnistetään keskustelu yhdestä Euroopan 
väestörakenteen ratkaisevasta muutoksesta. Keskustelu on osallistavaa ja perustuu työhön, 
jota on tehty muissa EU:n toimielimissä ja elimissä”, jotka ovat aktiivisia osallistujia 
demografisia haasteita koskevassa keskustelussa. 


2. Perustan luominen 


Ikäkausi varhaislapsuudesta nuoreen aikuisuuteen vaikuttaa meihin koko loppuelämämme 
ajan. Kokemuksemme, oppimamme asiat ja omaksumamme tavat ovat kaikki tekijöitä, jotka 


”https://ec.europa.eu/commission/priorities/deeper-and-fairer-economic-and-monetary-union/european-pillar- 

social-rights/european-pillar-social-rights-20-principles fi 

? Kertomus väestönmuutoksen vaikutuksesta Euroopassa (COM(2020) 241 final, 17.6.2020). 

* Esimerkiksi neuvoston päätelmät aiheesta ”Väestönkehityksen haasteet — tulevat toimet” (8668/20, 8.6.2020); 
neuvoston päätelmät ikääntyneiden ihmisoikeuksista, osallistumisesta ja hyvinvoinnista digitalisaation 
aikakaudella (11717/2/20, 9.10.2020); Euroopan talous- ja sosiaalikomitean 5. toukokuuta 2020 antama 
lausunto aiheesta ”Väestönkehityksen haasteet EU:ssa taloudellisten ja kehityserojen valossa” ja alueiden 
komitean 14. lokakuuta 2020 antama lausunto aiheesta *Väestörakenteen muutos: ehdotuksia sen kielteisten 
vaikutusten mittaamisesta ja torjumisesta EU:n alueilla”. Parlamentti valmistelee myös kertomusta aiheesta 
”Vanha manner ikääntyy — ikääntymispolitiikkaan liittyvät mahdollisuudet ja haasteet vuoden 2020 jälkeen”. 


muovaavat tulevaisuudennäkymiämme, terveyttämme ja hyvinvointiamme. Oikeanlaisen 
perustan luominen varhaisessa vaiheessa voi auttaa ehkäisemään, vähentämään ja 
lykkäämään joitakin ikääntymiseen liittyviä haasteita. 


On olemassa kaksi politiikkakonseptia, jotka voivat mahdollistaa ikääntyvän yhteiskunnan 
kukoistamisen: terveenä ja aktiivisena ikääntyminen sekä elinikäinen oppiminen. Molemmat 
toimivat parhaiten, kun ne aloitetaan jo varhaisessa iässä, sillä ne ovat merkityksellisiä koko 
elämänkaaren ajan. On tärkeää huomata, että korkea koulutustaso ja hyvä terveys ovat 
tekijöitä, jotka vahvistavat toisiaan. 


2.1. Terveenä ja aktiivisena ikääntyminen 


Terveenä ja aktiivisena ikääntymisessä on kyse terveellisten elintapojen edistämisestä 
koko elämän ajan. Siihen sisältyvät kulutus- ja ravitsemustottumukset sekä fyysisen ja 
sosiaalisen aktiivisuuden taso. Se auttaa vähentämään lihavuusriskiä sekä riskiä sairastua 
diabetekseen ja muihin lisääntymässä oleviin ei-tarttuviin tauteihin. Vältettävissä olevia 
kuolemantapauksia aiheuttavat Euroopassa alle 75-vuotiaiden keskuudessa eniten sydän- ja 
verisuonitaudit ja syöpä”. Terveenä ja aktiivisena ikääntyminen vaikuttaa myönteisesti 
työmarkkinoihin, työllisyysasteeseen ja sosiaalisen suojelun järjestelmiin ja siten talouden 
kasvuun ja tuottavuuteen. 


Terveenä ja aktiivisena ikääntyminen on henkilökohtainen valinta ja velvollisuus, mutta 
siihen vaikuttavat voimakkaasti asuin- ja työympäristö sekä sosiaalinen piiri. Julkisen vallan 
toimenpiteillä voi olla merkittävä tukeva rooli. Ennakoivat toimenpiteet voivat auttaa 
ehkäisemään ja havaitsemaan sairauksia ja suojelemaan ihmisiä heikon terveyden 
vaikutuksilta. Niillä voidaan auttaa varmistamaan, että terveenä ja aktiivisena ikääntymisestä 
tulee helpompi vaihtoehto myös haavoittuvassa asemassa oleville. On olemassa innovatiivisia 
tapoja edistää terveellisiä elämäntapoja lasten ja nuorten keskuudessa, esim. turvallisen 
digitaaliteknologian, pelien, oppimisalustojen ja sovellusten kautta. Yksilöllisellä 
terveydenhoidolla voidaan varhaisessa vaiheessa tunnistaa henkilöt, jotka ovat vaarassa 
sairastua tiettyihin sairauksiin myöhemmin elämässään. 


Vaikka jäsenvaltiot ovat vastuussa omasta terveyspolitiikastaan, EU voi tukea jäsenvaltioiden 
toimia muun muassa uuden EU4Health-ohjelman kautta esimerkiksi syövän, dementian ja 
mielenterveyden ongelmien torjunnassa sekä terveellisen ruokavalion ja säännöllisen 
liikunnan edistämisessä. Tämän tueksi laaditaan EU:n syöväntorjuntasuunnitelma, jossa 
käsitellään sairauden koko hoitopolkua ennaltaehkäisystä selviytymiseen. Kansallisten 
terveysaloitteiden seuranta ja niihin liittyvä tietojenvaihto voi auttaa vähentämään 
lähestymistapojen ja palvelujen tarjonnan eroja eri maiden välillä ja sisällä. 


2.2. Koulutus elinikäisen oppimisen näkökulmasta 


Elinikäinen oppiminen — panostaminen ihmisten tietoihin, taitoihin ja osaamiseen koko 
elämän ajan — on osa vastausta väestön ikääntymiseen liittyviin haasteisiin. Jatkuvalla 
panostamisella oppimiseen on monia myönteisiä vaikutuksia: taitojen hankkiminen ja 
päivittäminen auttaa ihmisiä säilyttämään työllistyvyytensä, onnistumaan työpaikan 
vaihtamisessa ja kehittymään ammatillisesti, minkä ansiosta he pysyvät työelämässä ja 


> Lähde: Eurostatin taulukko verkossa: HLTH CD APR ja Preventable and treatable mortality statistics 


viihtyvät paremmin työssään. Nopeasti muuttuvassa maailmassa elinikäinen oppiminen on 
velvollisuus, sillä urat ja koulutusmahdollisuudet muuttuvat nopeasti. Jatkuva oppiminen voi 
myös viivästyttää dementian puhkeamista ja ehkäistä vanhuuteen liittyvää kognitiivista 
heikkenemistä. Se on myös tapa, jolla ikääntyneet voivat toimia aktiivisesti yhteiskunnassa. 
Kansalaistaitojen kehittäminen on tärkeää elinikäisen demokratiaan osallistumisen kannalta. 


Elinikäinen oppiminen on tuloksellisinta, kun se alkaa jo varhain. Ensimmäiset elinvuodet 
ovat ratkaisevan tärkeitä kognitiivisten ja sosiaalisten taitojen kehittymisessä. On näyttöä 
siitä, että laadukkaalla varhaiskasvatuksella on pysyvä vaikutus menestykseen koulussa ja 
muuallakin. Vaikka koulutus on parantunut, liian monet nuoret jättävät edelleen koulun 
kesken, ja heillä on suuria ongelmia perustaidoissa, kuten lukemisessa, luonnontieteissä ja 
matematiikassa. Sama koskee aikuisia. On hälyttävää, että joka viidenneltä nuorelta 
Euroopassa puuttuu digitaaliset perustaidot. Heikommista lähtökohdista tulevat opiskelijat 
ovat yliedustettuina alisuorittajien keskuudessa. On myös näyttöä siitä, että on olemassa riski 
matalan osaamistason loukkuun, jossa ne, joilla on enemmän osaamista, jatkavat opiskelua, 
toisin kuin ne, joiden perustaidot ovat heikommat. 


Täkkäiden ihmisten osaamista voidaan kehittää huomattavasti, ja lisäksi heidän osaamisensa 
tunnustamista ja uraneuvonnan saatavuutta voidaan parantaa. Aikuiskoulutus auttaa 
parantamaan työllistyvyyttä muuttuvassa työelämässä, jossa erityisesti vihreästä siirtymästä 
ja digitaalisesta muutoksesta johtuvat kehittyvät osaamistarpeet tuovat mahdollisuuksia luoda 
uusia työpaikkoja. 


Tämä on keskeistä komission äskettäin hyväksymän Euroopan osaamisohjelman* 
toteuttamisessa. Lisäksi vuoteen 2025 mennessä luodaan eurooppalainen koulutusalue”, jonka 
myötä on tarkoitus tarjota laadukasta koulutusta kaikille ja ottaa huomioon erityisesti ne, 
joilla on muita suurempi riski alisuoriutumiseen ja sosiaaliseen syrjäytymiseen. 


2.3. Koulutukseen pääsyä koskevia alueellisia näkökohtia 


Pääsyä laadukkaaseen koulutukseen ei voida pitää itsestäänselvyytenä etenkään harvaan 
asutuilla alueilla, joissa oppilaitoksiin voi olla pitkä matka. Alhainen syntyvyys ja nuorten 
maastamuutto voivat vähentää koulutuksen kysyntää syrjäisillä alueilla ja maaseudulla. 


Tämä voi johtaa noidankehään: lasten määrä voi laskea niin alhaiselle tasolle, että koulun 
ylläpitämistä on vaikea perustella. Tämä puolestaan vähentää tällaiselle alueelle muuttamisen 
tai siellä pysymisen houkuttelevuutta lapsiperheiden kannalta. 


Covid-19-pandemian = edistämä etäopiskeluun = siirtyminen on tuonut kokemuksia 
digitaaliteknologian käytöstä koulutuksessa. Se on kuitenkin korostanut entisestään 
maaseutuyhteisöjen kohtaamaa epätasa-arvoa digitaalisten palvelujen saatavuudessa. 
Maaseudulla ja syrjäisillä alueilla tarvitaan todennäköisemmin investointeja 
verkkoyhteyksiin, ja on epätodennäköisempää, että siellä on tarjolla kohtuuhintainen ja 
korkealaatuinen laajakaista sekä sen hyödyntämiseen tarvittavia laitteita ja osaamista. Tämän 
takia kaikki lapset eivät ole pandemian aikana voineet jatkaa koulunkäyntiä, mikä on lisännyt 


jo olemassa ollutta eriarvoisuutta verrattuna lapsiin, jotka asuvat paremman palvelutason 


é COM(2020) 274 final, 1.7.2020. 
7 COM(2020) 625 final, 30.9.2020. 


alueilla. Uusilla lähestymistavoilla voidaan yhdistää luokkaopetus ja laadukas digitaalinen 
oppiminen ja siten parantaa koulutuksen saatavuutta sekä kaupungeissa että maaseudulla. 
Digitaalisen koulutuksen toimintasuunnitelmassa* ehdotetaan — kokonaisvaltaista 
lähestymistapaa digitaaliseen oppimiseen ja koulutukseen EU:n tasolla. 


1. Millaisilla politiikkatoimilla voidaan edistää tervettä ja aktiivista ikääntymistä kaikkien 
osalta jo varhaisesta iästä alkaen ja koko elämän ajan? Miten lapsille ja nuorille 
voidaan antaa paremmat valmiudet elää pidempään? Minkälaista tukea EU voi antaa 
jäsenvaltioille? 


2. Mitkä ovat merkittävimmät elinikäisen oppimisen esteet eri elämänvaiheissa? Missä 
elämänvaiheessa näiden esteiden poistamisella olisi eniten vaikutusta? Miten elinikäisen 
oppimisen esteisiin olisi puututtava erityisesti maaseudulla ja syrjässä olevilla alueilla? 


3. Enemmän irti työelämästä 


EU:n työikäisen väestön määrä on vähentynyt vuosikymmenen ajan, ja tämän kehityksen 
ennustetaan jatkuvan”. Kokonaisväkiluvun pysyessä vakaana työvoimapulan riski kasvaa. 
Tämä puolestaan vaikeuttaa tuotannon ja palvelujen tarjonnan ylläpitämistä ja vaikuttaa 
viime kädessä vaurauteen ja hyvinvointiin. Työikäisen väestön vähenemisen 
kompensoimiseksi EU:n ja sen jäsenvaltioiden olisi edistettävä toimia, joilla saadaan 
enemmän ihmisiä työmarkkinoille, mahdollistetaan työurien pidentäminen ja parannetaan 
tuottavuutta. Myös potentiaali vähemmän kehittyneillä alueilla, joiden BKT asukasta kohden 
on alle 75 prosenttia EU:n keskiarvosta, voitaisiin saada paremmin käyttöön alueiden 
kehitystä tasaaville tarkoituksenmukaisilla investoinneilla. 


3.1. Lisää ihmisiä työvoimaan 


Suuri työvoimaosuus ja pidemmät työurat voivat lieventää ikääntyvän yhteiskunnan ja 
työikäisen väestön vähenemisen ongelmaa. "° Syrjintä työssä — tai työnhaussa — on kuitenkin 
laajalle levinnyttä, ja se voi vaikuttaa joihinkin väestöryhmiin toisia enemmän. Kun 
varmistetaan, että rodulliseen tai etniseen vähemmistöön kuuluvat voivat hyödyntää 
potentiaaliaan täysimääräisesti, sosiaaliset ja taloudelliset tulokset ovat kaikkien kannalta 
parempia. Tältä osin on olennaisen tärkeää, että jatketaan tasa-arvon unionin rakentamista ja 
pannaan olemassa olevat oikeudelliset välineet kaikilta osin täytäntöön. 


Naisten (20—64-vuotiaiden) työllisyysaste on EU:ssa edelleen 11,7 prosenttiyksikköä 
alhaisempi kuin miesten, ja naiset ovat useammin osa-aikatyössä huolimatta siitä, että 
korkeakoulututkinnon suorittaneita naisia on enemmän kuin miehiä '. 


Toimenpiteillä, joilla edistetään naisten ja miesten tasavertaista osallistumista sekä 
palkalliseen että palkattomaan kotityöhön, voidaan nostaa naisten työllisyysastetta. Eräs 
keino on tukea yksilöitä ja perheitä työ- ja yksityiselämän yhteensovittamisessa. Toimet, 


ê COM(2020) 624 final, 30.9.2020. 

Lähde: Eurostatin verkossa julkaisemat taulukot demo pjan ja proj 19np. 

IRC, Demographic Scenarios for the EU: Migration, Population and Education, 2019. 
"Lähde: Eurostatin verkossa julkaisema taulukko Ifsi emp a. 


joilla parannetaan sukupuolten tasa-arvoa työmarkkinoilla ja kurotaan umpeen sukupuolten 
välistä kuilua, voisivat lisätä miesten osallistumista kotitaloustöihin ja lastenhoitoon, jos 
niihin yhdistetään rakenteellisia toimenpiteitä, joilla uudistetaan vero- ja 
sosiaaliturvajärjestelmiä. Sukupuolten tasa-arvoa koskevassa EU-strategiassa 2020-2025" on 
jo esitetty useita keskeisiä toimia tällä osa-alueella. 


Viimeaikaiset tiedot? osoittavat, että 5,4 prosenttia 18—64-vuotiaista naisista (ja 
2,2 prosenttia miehistä) on lyhentänyt työaikaansa tai pitänyt yli kuukauden taukoja töistä 
hoitaakseen sairaita ja/tai vanhempia sukulaisia, joilla on toimintarajoitteita. Laadukkaan 
lastenhoidon, pitkäaikaishoidon ja omaishoitajien tuen parempi saatavuus auttaisi vastaamaan 
iäkkäiden ihmisten kasvaviin tarpeisiin ja antaisi myös useammille työntekijöille, erityisesti 
naisille, mahdollisuuden päästä työmarkkinoille ja pysyä siellä. 


Maahanmuuttajataustaiset henkilöt voisivat kotoutua paremmin, jos he voivat tehdä 
koulutustaan ja osaamistaan vastaavaa työtä. Tämä parantaisi sosiaalista yhteenkuuluvuutta, 
lisäisi talouskasvua ja vähentäisi eriarvoisuutta. 


Laillinen maahanmuutto voi auttaa korjaamaan osaamisvajetta ja siten vastata 
työmarkkinoiden tarpeisiin. Korkeasti koulutetut maahanmuuttajat ovat keskimääräistä 
todennäköisemmin ylikoulutettuja tekemäänsä työhön. Maahanmuuttajanaisten potentiaalin 
hyödyntäminen on erityisen haastavaa esimerkiksi laadukkaan ja kohtuuhintaisen 
lastenhoidon saatavuuteen liittyvien rakenteellisten esteiden vuoksi. Komissio esitti 
marraskuussa 2021 uuden kotouttamista ja osallisuutta koskevan toimintasuunnitelman 2020- 
2027'*, jossa otetaan huomioon maahanmuuttajaväestön erityinen tilanne ja tuetaan 
jäsenvaltioita ja muita sidosryhmiä asianmukaisten kotouttamis- ja osallisuustoimien 
löytämisessä. Uuden muuttoliike- ja turvapaikkasopimuksen > jatkotoimena komissio sai 
hiljattain päätökseen julkisen kuulemisen laillisen maahanmuuton tulevaisuudesta EU:ssa ja 
aikoo ehdottaa useita toimenpiteitä, muun muassa kykyjä ja osaamista koskevaa pakettia, 
johon sisältyy vaihtoehtoja EU:n osaajareservin kehittämiseksi. 


Työvoimapulaa voidaan vähentää myös lisäämällä vammaisten työllisyyttä, mikä edellyttää, 
että kohtuullista mukauttamista ja esteetöntä työympäristöä. 


Viimeaikaisesta kasvusta huolimatta ikääntyneiden työntekijöiden työllisyysaste on EU:ssa 
edelleen keskimääräistä alhaisempi. Vain 59,1 prosenttia 55—64-vuotiaista oli töissä vuonna 
2019, kun taas 20—64-vuotiaista töissä oli 73,1 prosenttia". Pitkäaikaistyöttömyyden riski 
kasvaa 50 ikävuoden jälkeen.” Monilla ikääntyneillä työntekijöillä on haasteita, jotka 
liittyvät työpaikan saamiseen, koulutukseen pääsyyn, työelämän muutostilanteisiin ja 
työtehtävien mukauttamiseen iän perusteella. Iäkkäiden osallistumista työmarkkinoille 
helpottaa parantamalla kannustimia, esimerkiksi tarjoamalla työnantajille verokannustimia 
iäkkäiden työntekijöiden palkkaamiseen. 


1? COM(2020) 152 final, 5.3.2020. 

' Labour Force Survey, Care for incapacitated relatives. 

14 COM(2020) 758 final, 24.11.2020. 

P COM(2020) 609 final, 23.9.2020. 

16 Lähde: Eurostatin verkossa julkaisema taulukko Ifsi emp a. 
7 Lähde: 1lfsa upgan 


Joillakin aloilla, kuten maataloudessa, työskentelyä jatketaan pitkään joko omasta tahdosta tai 
elinolojen, mahdollisen työn jatkajan puutteen tai alhaisen eläketurvan vuoksi. Fyysiset 
tekijät — niin ergonomiaan kuin €esteettömyyteenkin liittyvät — ja joustavat 
työskentelyolosuhteet antaisivat ikääntyneille työntekijöille mahdollisuuden lykätä eläkkeelle 
jäämistään niin halutessaan. Työtapaturmat ja ammattitaudit ovat vaarallisempia, kun ihmiset 
ikääntyvät. Hyvät työolosuhteet, mukaan lukien hyvä työterveys ja -turvallisuus, auttavat 
suojelemaan kaikenikäisten työntekijöiden terveyttä ja edistävät siten hyvinvointia ja 
vähentävät varhaiseläkkeelle jäämistä. Digitaaliteknologialla voidaan tukea työntekijöitä, ja 
työympäristöä voidaan mukauttaa paremmin tieto- ja viestintätekniikkaan perustuvien 
yksilöllisten järjestelmien, kannettavien laitteiden ja terveysalan mobiilisovelluksien avulla. 


Senioriyrittäjyys voi pidentää työuraa, vähentää vanhuusiän työttömyyttä, parantaa 
ikääntyneiden sosiaalista osallisuutta ja edistää innovointia startup-yritysten avulla. Se voi 
edistää sukupolvien välistä oppimista ja tukea tiedon siirtymistä. Tietoisuuden lisääminen 
yrittäjyydestä myöhemmän iän uravaihtoehtona voi auttaa torjumaan ikäsyrjintää 
mahdollisena = esteenä yrittäjyydelle. Julkisen vallan toimenpitein voidaan tukea 
senioriyrittäjiä poistamalla vero- ja sosiaaliturvajärjestelmien pidäkkeitä, tarjoamalla hyvin 
kohdennettua neuvontaa ja varmistamalla rahoituksen saanti. 


3.2. Tuottavuus, innovaatiot ja liiketoimintamahdollisuudet 


Tuottavuuden kasvu on hidastunut kaikissa kehittyneissä talouksissa viime vuosikymmeninä. 
Kun työikäinen väestö vähenee, tuottavuuden parantaminen on erittäin tärkeää, jotta 
EU:ssa voidaan tukea kestävää ja osallistavaa talouskasvua ja parantaa elintasoa. Vihreä 
siirtymä ja digitaalinen muutos tarjoavat tilaisuuden elvyttää tuottavuuden kasvua edistämällä 
innovaatioita uusien teknologioiden ja liiketoimintamallien muodossa. Innovaatiot voivat 
myös auttaa parantamaan resurssitehokkuutta, kun taas työvoiman tarvetta vähentävät 
teknologiat voivat lieventää työikäisen väestön vähenemisestä aiheutuvia haasteita. 


Riittävä ja tehokas investoiminen tutkimukseen ja kehittämiseen ja aineettomiin 
hyödykkeisiin yleisesti on keskeistä innovaatioiden ja uusien teknologioiden käyttöönoton 
edistämisessä. Tärkeitä tekijöitä tuottavuuden ja innovaatioiden tukemisessa ovat myös 
tehokas julkishallinto ja oikeuslaitos, kannustava liiketoimintaympäristö, toimiva 
kilpailupolitiikka sekä oikeudenmukainen, läpinäkyvä ja tehokas tuki- ja verotusjärjestelmä, 
joka on linjassa yhteiskunnan ja ympäristön kestävyyttä koskevien pitkän aikavälin 
tavoitteiden kanssa. 


Yksi EU:n mahdollisuuksista on ns. senioritalous. Termi viittaa yleiseen tuotteiden ja 
palvelujen kysynnän muutokseen, joka heijastaa iäkkäiden erityistarpeita ja -mieltymyksiä. 
Senioritalouden odotetaan kasvavan noin viisi prosenttia vuodessa eli 3,7 biljoonasta eurosta 
vuonna 2015 5,7 biljoonaan euroon vuonna 2025 8 


Senioritalous voi avata uusia työmahdollisuuksia sellaisilla aloilla kuin matkailu, itsenäistä 
asumista tukevat älykodit, avustava teknologia, esteettömät tuotteet ja palvelut, 
palvelurobotiikka, hyvinvointi, kosmetiikka ja muoti, turvallisuus, kulttuuri, 


8 https://ec.europa.eu/digital-single-market/en/news/silver-economy-study-how-stimulate-economy-hundreds- 
millions-euros-year 


henkilökohtainen ja automatisoitu liikkuvuus sekä pankkitoiminta. Luonnontieteellinen ja 
lääketieteellinen innovointi lisää myös mahdollisuuksia teknologian kehittäjille ja korkeasti 
koulutetuille terveydenhuollon työntekijöille ja hoivatyötä tekeville samalla kun se saa aikaan 
läpimurron, jota vaaditaan ikääntyvän yhteiskunnan tarpeisiin vastaamiseksi. 


Etäterveydenhoito, älypuhelinsovellukset ja bioanturit etädiagnosointia ja -seurantaa varten 
voivat parantaa potilastuloksia. Uudet avustavat teknologiat voivat lisätä ikääntyneiden 
vammaisten itsenäisyyttä, riippumattomuutta ja osallistumista. Terveenä ja aktiivisena 
ikääntymiseen tarkoitettujen tuotteiden ja palvelujen kehittyneet markkinat voisivat 
parantaa sosiaali- ja terveydenhuoltojärjestelmien tehokkuutta ja mahdollisesti lisätä niiden 
kestävyyttä. 


3.3. Työ ja tuottavuus — alueellinen katsaus 


Seuraavassa kartassa esitetään työurien pidentämistarve EU:n alueilla väestön ikääntyessä. 
Työikäisen väestön määrän ennustetaan kasvavan vain joka viidennellä EU:n alueella vuosina 
2020-2040. Näihin alueisiin kuuluvat usein pääkaupunki, toinen suuri kaupunki ja/tai niiden 
esikaupunkialueet. Niillä harvoilla alueilla, joilla työikäisen väestön määrä kasvaa, yritysten 
on helpompi täyttää avoimet työpaikkansa ja laajentaa liiketoimintaansa. Sen sijaan alueilla, 
joilla työikäinen väestö vähenee, yritykset kärsivät todennäköisemmin työvoimapulasta, jos 
työvoiman liikkuvuus ei lisäänny. Siksi niiden on investoitava enemmän työvoiman tarvetta 
vähentävään teknologiaan ja innovaatioihin, jotta ne voivat tuottaa saman määrän tavaroita tai 
palveluja. 


Kartta 1. Työuran päättämisikä, jonka ennustetaan pitävän työikäisen väestön määrän 

Vähemmän kehittyneiden alueiden potentiaalia, maaseutualueet mukaan lukien, 
voidaan selvittää tarkemmin esimerkiksi senioritalouden myötä syntyvien mahdollisuuksien 
hyödyntämiseksi. Koheesiopolitiikalla on merkittävä rooli niiden kehittämisen tukemisessa. 
Euroopan maaseutualueilla on suuria eroja: osassa taloudellinen ja sosiaalinen tilanne on 
hyvä, kun taas toiset taantuvat taloudellista ja/tai sosiaalisesti. Elämänlaadun katsotaan usein 
olevan parempi maaseutualueilla kuin kaupungeissa. Luonnon läheisyys, puhdas ilma, 
yhteisöllisyys ja edullisempi asuminen viehättävät kaupungeista tulevia ihmisiä. Jos alueilla 
on riittävästi perusinfrastruktuuria, liikenneyhteyksiä ja taloudellisen toiminnan edellytyksiä, 
ne voivat olla houkuttelevia sekä työikäisille että ikääntyvälle väestölle. 


Myös digitaaliset yhteydet voivat edistää syrjäisillä alueilla korkealaatuisen koulutuksen ja 
laadukkaiden työmahdollisuuksien saatavuutta, kuten covid-19-kriisin aikana on käynyt ilmi. 
Kriisi on myös korostanut etätyön mahdollisuuksia joissakin ammateissa keinona välttää 
työmatkat ilman saastumiseen ja ajankäyttöön liittyvine seurauksineen. 


Infrastruktuuri — olipa kyse liikenteestä, kouluista ja verkkoyhteyksistä tai asumisesta ja 
terveydenhuollosta — sekä palvelujen, kuten koulutuksen, terveydenhuollon ja 
pitkäaikaishoidon, tarjoaminen voivat parantaa kehitysmahdollisuuksia, jos ne mukautetaan 
paikallisiin tarpeisiin. 


3. Mitä innovatiivisia politiikkatoimia, joilla parannetaan erityisesti ikääntyneiden 
työntekijöiden osallistumista työmarkkinoille, pitäisi tarkastella lähemmin? 


4. Tarvitaanko EU:n tasolla lisää toimia senioriyrittäjyyden tukemiseksi? Minkälaista tukea 
tarvitaan EU:n tasolla ja miten voidaan hyödyntää onnistuneita sosiaalisen innovoinnin 
esimerkkejä nuorten ja iäkkäiden yrittäjien välisestä mentoroinnista? 


5. Miten EU:n politiikalla voidaan auttaa vähemmän kehittyneitä alueita ja maaseutualueita 
väestön ikääntymisen ja väestökadon hallinnassa? Miten ne EU:n alueet, joihin kohdistuu 
sekä väestökadosta että väestön ikääntymisestä aiheutuvia haasteita, voivat hyötyä 
paremmin senioritaloudesta? 


4. Eläkkeelle jäämisen uudet mahdollisuudet ja haasteet 


Euroopan historiassa ei ole koskaan aiemmin nähty niin monien elävän yhtä pitkään ja 
terveinä kuin nyt. Yhä useammat ihmiset pysyvät aktiivisina pidempään, pidentävät 
työuraansa ja osallistuvat sosiaaliseen toimintaan eläkkeelle jäämisen jälkeen. Terveempien 
elämäntapojen ja lääketieteen kehittymisen (sairauksien paremman ennaltaehkäisyn, 
diagnosoinnin ja hoidon) ansiosta useimmat eläkeläiset ovat hyväkuntoisia ja voivat valita, 
miten viettävät aikansa”. Nämä uudet realiteetit muuttavat käsitystämme ikääntymisestä ja 
tuovat valokeilaan ikääntyneiden tärkeän panoksen yhteiskuntaan ja talouteen sukupolvien 
välisen oppimisen ja yhteenkuuluvuuden kautta. 


Samaan aikaan eläkkeelle jääminen asettaa haasteita paitsi yksilöille myös heitä tukeville 
sosiaalisen suojelun järjestelmille. = Eläkejärjestelmien riittävyyden, kustannusten 
kohtuullisuuden ja kestävyyden varmistaminen edellyttää, että arvioimme kriittisesti, missä 
kunnossa nykyiset eläkejärjestelmät ovat, kun väestö ikääntyy nopeasti. 


P Lähde: Eurostat, Ageing Europe, vuoden 2020 painos. 


4.1. Aktiivisena pysyminen 


Vapaaehtoistoiminnalla voidaan edistää sukupolvien välistä solidaarisuutta ja yhteistyötä 
sekä tuoda lisäarvoa ja hyötyä niin nuorille kuin vanhoillekin tiedon, kokemuksen ja 
itsetunnon muodossa. Vapaaehtoistyöllä on myös merkittävä taloudellinen arvo. Tilastot 
osoittavat, että noin viidesosa 65—74-vuotiaista osallistuu viralliseen vapaaehtoistyöhön, ja yli 
75-vuotiaatkin jatkavat osallistumistaan, jos vain terveys sen sallii”. Covid-19-pandemian 
aikana eläkeläiset ovat auttaneet yhteiskuntaa palaamalla terveydenhuolto- tai hoitotyöhön tai 
tarjoamalla vapaaehtoistyönä palveluja muiden ihmisten arjen helpottamiseksi. 


Monet, erityisesti ikääntyneet naiset, tekevät palkatonta hoitotyötä pääasiassa 
perhepiirissään (hoitamalla vanhempiaan, kumppaniaan, lapsiaan tai lapsenlapsiaan) ja 
auttavat siten ydintyöikäisten sukupolvea työ- ja perhe-elämän yhteensovittamisessa. 


Sukupolvien välinen oppiminen, mukaan lukien mentorointi tai kokemusten vaihto, antaa 
mahdollisuuden jakaa tietoa ja osaamista nuorten ja vanhojen välillä. Yhteisöissä tapahtuu 
paljon epävirallista sukupolvien välistä oppimista esimerkiksi kirjastoissa ja museoissa, 
kulttuuriyhdistyksissä, urheiluseuroissa tai muissa harrastuksissa sekä uskonnollisissa 
yhteisöissä. 


Myös aktiivinen liikkuminen tukee aktiivista ikääntymistä. Kävely ja pyöräily on suosittua 
monissa jäsenvaltioissa, myös yli 65-vuotiaiden keskuudessa. Uudet sähköisen liikkumisen 
muodot, erityisesti sähköpolkupyörät, tarjoavat jo nyt joustavan vaihtoehdon joidenkin 
ikäihmisten liikkumistarpeisiin ja antavat heille mahdollisuuden käyttää aktiivista 
liikkumismuotoa ja vähentää samalla liikenteen päästöjä. 


4.2. Vanhuusiän köyhyys 


Useimmille ihmisille eläkkeelle jääminen johtaa tulojen pienenemiseen ja joidenkin kohdalla 
vanhuusiän köyhyyden uhkaan. Kun ikää karttuu, lisääntyvät taloudelliset riskit, jotka 
liittyvät esimerkiksi terveydenhuoltoon ja erityisesti pitkäaikaishoitoon. 


Useimpien eläkeläisten pääasiallinen tulonlähde on eläke. Jotta eläkkeet pysyisivät riittävinä 
elinajanodotteen kasvaessa, työuria täytyy tulevaisuudessa pidentää. Vanhuusiän köyhyyden 
riski, mukaan lukien energiaköyhyys, tulee silti olemaan joidenkin kohdalla suurempi. Tämä 
koskee erityisesti niitä, joilla on ollut pieni palkka ja katkonainen työura tai jotka ovat olleet 
töissä tai ammateissa, joissa on huono työsuhdeturva, kuten epätyypillisissä työsuhteissa ja 
itsenäisinä ammatinharjoittajina. 


Riski on edelleen suurempi joidenkin väestöryhmien kohdalla. Yleensä naiset ansaitsevat 
vähemmän, heidän työuransa ovat lyhyempiä ja vähemmän yhtenäisiä, osa-aikatyö on heillä 
yleisempää, ja he ottavat enemmän palkatonta hoitovastuuta. Naisten eläkkeet ovat EU:ssa 
keskimäärin 29,5 prosenttia pienemmät kuin miesten". Vuonna 2019 kolmansista maista 
tulleista maahanmuuttajista 37 prosenttia oli köyhyys- ja syrjäytymisvaarassa, kun 
liikkuvuusoikeuttaan käyttäneillä EU:n kansalaisilla luku oli 22 prosenttia”. Tulevina 


2 Lisätietoja on Eurostatin verkossa julkaisemassa taulukossa ilc_scp19. 
* Lähde: Eurostatin verkossa julkaisema taulukko ilc_pnp13. 
?2 Lähde: Eurostatin verkossa julkaisema taulukko ile peps05. 


vuosina heillä voi olla suurempi vanhuusiän köyhyyden riski, mikä johtuu lyhyemmistä 
työurista EU:ssa. 


Täkkäät vammaiset voivat kohdata erityisiä ongelmia. Kun työikäinen vammautuu, hän saa 
usein työmarkkinoihin liittyvää tukea, joka kompensoi ansionmenetystä ja lisämenoja. 
Vaikka tämäkin on usein riittämätöntä, ihmiset, jotka vammautuvat eläkkeelle jäätyään, eivät 
useinkaan ole oikeutettuja näihin etuuksiin. 


Laatikko 1. Ikääntyneiden itsenäisyys, osallistuminen ja oikeudet 


Euroopan sosiaalisten oikeuksien pilari näyttää suuntaa kohti parempia työ- ja elinoloja 
kaikille iästä riippumatta ja kohti aitoja sosiaalisia oikeuksia. Se sisältää useita periaatteita, 
joissa keskitytään ikääntymiseen liittyviin haasteisiin. 


Ikääntyneet ovat usein haavoittuvassa asemassa — monet useammalla kuin yhdellä tapaa, 
esimerkiksi sairaat tai vammaiset”, etnistä tai uskonnollista vähemmistöä edustavat tai 
Ihbtig-henkilöt. Jotkut saattavat tarvita apua, jolla suojellaan suoraan heitä itseään tai heidän 
omaisuuttaan, esim. apua taloudellisten asioiden hoidossa tai terveydenhoidon 
järjestämisessä. Tätä on korostettu myös äskettäin julkaistussa uudessa kuluttaja-asioiden 
toimintaohjelmassa?*. Lisäksi haavoittuvassa asemassa olevat ikäihmiset saattavat joutua 
alttiiksi hyväksikäytölle, kuten laiminlyönnille tai fyysiselle tai henkiselle väkivallalle. 
Pandemia on koetellut raskaasti haavoittuvassa asemassa olevia ikäihmisiä, mikä korostaa 
sitä, että heidän itsenäisyyttään sekä terveyttään ja elinolojaan on tärkeää suojella. 


Tavaroiden ja palvelujen saatavuus, julkiset palvelut mukaan lukien, sekä osallistuminen 
poliittiseen, yhteiskunnalliseen ja kulttuurielämään edellyttävät yhä enemmän digitaalisia 
taitoja. Teknologian kehitys voi lisätä ikääntyneiden haavoittuvuutta, esimerkiksi jos he eivät 
tunne digitaalisia välineitä tai osaa käyttää niitä tai jos digitaaliteknologian saatavuus on 
rajallista. Tämä voi lisätä heidän alttiuttaan petoksille, huijauksille ja epärehelliselle kaupalle, 
kuten olemme nähneet pandemian ja sulkutoimien aikana. Ikäihmiset, jotka asuvat ulkomailla 
tai joilla on ulkomailla omaisuutta, saattavat myös olla erityisen haavoittuvassa asemassa 
vieraan kielen ja heille oudon hallintojärjestelmän ja oikeuslaitoksen vuoksi, ja valtioiden 
rajat ylittävissä tilanteissa saatetaan tarvita erityisiä suojelutoimenpiteitä. 


Ikääntyneiden määrän kasvu EU:ssa herättää erityisiä turvallisuutta koskevia huolia, sillä he 
voivat joutua järjestäytyneen rikollisuuden kohteeksi. Heihin kohdistuvia rikoksia voivat olla 
esimerkiksi ovelta ovelle - huijaukset, katuhuijaukset, murto- ja taskuvarkaudet tai muut 
petokset ja rikokset. 


Jotta ikääntyneet voisivat nauttia oikeuksistaan ja itsenäisyydestään ja osallistua 
yhteiskuntaan mahdollisimman täysipainoisesti, tällaiset riskialttiit tilanteet on otettava 
huomioon ja tarvittaessa päätöksentekijöiden on puututtava niihin kohdistetusti kaikilla 
tasoilla. 


? EU on sitoutunut vammaisten henkilöiden oikeuksia koskevaan Yhdistyneiden kansakuntien 
yleissopimukseen (UNCRPD), jolla suojellaan vammaisten oikeuksia ja ihmisarvoa. 
% COM2020) 696 final, 13.11.2020. 


4.3. Riittävät, oikeudenmukaiset ja kestävät eläkejärjestelmät 


Ikääntyvässä yhteiskunnassa eläkkeiden pitämistä riittävinä, oikeudenmukaisina ja 
kestävinä ja omien lisäsäästöjen tarvetta on korostettu toistuvasti, erityisesti neuvoston ja 
komission yhdessä julkaisemissa eläkkeiden riittävyyttä koskevissa raporteissa”. Ilman 
lisäuudistuksia tilanne, jossa eläkeläisten määrä kasvaa ja työikäisten määrä vähenee, johtaa 
kuitenkin todennäköisesti eläkemaksujen korottamiseen ja eläkkeiden korvausasteiden 
alentamiseen julkisen talouden kestävyyden ylläpitämiseksi. Tämä kehitys voi 
kaksinkertaistaa nuorempien sukupolvien taakan ja siten herättää kysymyksiä sukupolvien 
välisestä oikeudenmukaisuudesta. 


Työurien pidentäminen on keskeinen ratkaisu tähän. Eurostatin tuoreimman väestöennusteen 
mukaan EU:n vanhushuoltosuhde” voi pysyä vuonna 2040 samalla tasolla kuin vuonna 2020 
vain, jos työuria jatketaan 70 ikävuoteen. Jäsenvaltioiden välillä on kuitenkin huomattavia 
eroja, mikä osoittaa, että haasteet ovat erilaisia eri puolilla Eurooppaa. Jotta 
vanhushuoltosuhde pysyisi vuonna 2040 vuoden 2020 tasolla, ennusteiden mukaan Maltan, 
Unkarin ja Ruotsin olisi pidennettävä työuria vain 68 vuoteen, kun taas Liettuan ja 
Luxemburgin olisi pidennettävä niitä 72 vuoteen. Vanhushuoltosuhde vaihteli jo vuonna 
2019 huomattavasti Luxemburgin 22:sta Italian 39:ään ja Suomen 38:aan””. 


Eläkejärjestelmillä voitaisiin tukea työurien pidentämistä mukauttamalla eläkeikää tai työuran 
pituutta koskevia vaatimuksia, karttumisasteita tai etuuksia siten, että ne vastaavat 
automaattisesti korkeampaa elinajanodotetta. Varhaiseläkkeelle siirtymisen rajoittaminen 
objektiivisesti perusteltuihin tapauksiin, yleinen oikeus työntekoon eläkeiän saavuttamisen 
jälkeen ja joustavat eläkkeellesiirtymisjärjestelyt voisivat auttaa lisäämään sekä 
eläkejärjestelmien riittävyyttä että kestävyyttä. 


Fläkejärjestelmien nykyaikaistamiseen tähtäävissä uudistuksissa on harkittava tarkkaan 
eläkejärjestelmien uudelleenjako- ja oikeudenmukaisuuslogiikkaa. Huomioon otettavia 
tekijöitä ovat esimerkiksi väestönkehityksen tuleville sukupolville aiheuttama kasvava 
taakka, nuorena työmarkkinoille tulevien työntekijöiden oikeudenmukainen kohtelu, 
tuloryhmien välinen uudelleenjakokyky, perhe-elämään liittyvien urakatkosten eläketurva ja 
etuuskohteluun perustuvien eläkkeellesiirtymisjärjestelyjen asteittainen poistaminen. 


Vanhuusiän kohtuullisen elintason mahdollistavien eläkkeiden olisi oltava niiden saatavilla, 
joilla ei ole tulevaisuudessa mahdollisuutta pidentää työuraansa. Tämä voitaisiin saavuttaa 
esimerkiksi eläkekertymän hyvityksillä, vähimmäiseläkkeillä, asumiseen perustuvilla 
eläkkeillä ja sosiaaliavustuksilla, jotka on suunnattu nimenomaan tai myös ikääntyneille. 


Sen varmistaminen, että eläkejärjestelmät kattavat erityyppisen ansiotoiminnan, esimerkiksi 
laajentamalla pääsyä eläkejärjestelmän piiriin useammille työntekijäryhmille ja itsenäisille 
ammatinharjoittajille, auttaisi turvaamaan eläkkeiden riittävyyden ja maksuperustan ja 


5 Neuvosto ja komissio julkaisevat yhdessä joka kolmas vuosi ikääntymisraportin ja eläkkeiden riittävyyttä 
koskevan raportin (seuraavat painokset julkaistaan vuonna 2021). 

? Vanhushuoltosuhde on 65-vuotiaiden ja sitä vanhempien lukumäärä suhteessa 20—64-vuotiaiden määrään. 
Arvo ilmaistaan sataa työikäistä (15—64-vuotiasta) kohti. 

% Lähde: Eurostatin verkossa julkaisema taulukko proj 19np ja komission alue- ja kaupunkipolitiikan 
pääosaston laskelmat, lisätietoa täältä. 


vähentämään eriarvoisuutta työmarkkinoilla. Koska talouden ja työelämän muutokset voivat 
vaikuttaa maksuperustaan, jäsenvaltioiden saattaa olla tarpeen miettiä, miten niiden 
sosiaalisen suojelun järjestelmiin osoitetaan resursseja. 


Kansalaisille on tiedotettava heidän eläkeoikeuksistaan. Laadukkaat, turvalliset ja 
kustannustehokkaat lisäeläkkeet, mukaan lukien yleiseurooppalainen yksilöllinen eläketuote 
(PEPP)*, jotka täydentävät lakisääteisiä eläkejärjestelmiä, voivat tarjota lisäeläkettä. 
Lisäeläkejärjestelmiin osallistumista helpottavissa ja siihen kannustavissa toimissa olisi 
otettava huomioon niiden julkistaloudelliset kustannukset ja vaikutus tulonjakoon. Lisäksi 
olisi löydettävä tasapaino toisaalta laajan ja kokonaisvaltaisen kattavuuden ja markkinoiden 
epävakaudelta suojaamisen ja toisaalta kustannustehokkuuden välillä. 


6. Miten iäkkäiden ihmisten vapaaehtoistoimintaa ja sukupolvien välistä oppimista 
voitaisiin tukea paremmin, myös yli valtionrajojen, tiedon jakamisen ja 
kansalaisvaikuttamisen edistämiseksi? Millainen rooli voisi olla digitaalisella alustalla 
tai muilla EU:n tason aloitteilla ja keihin tällaiset aloitteet olisi kohdennettava? Miten 
nuorten vapaaehtoistyö yhdessä ikääntyneiden kanssa ja ikääntyneitä varten voitaisiin 
yhdistää sukupolvien välisiin aloitteisiin? 

7. Millaisia palveluja ja millainen toimintaympäristö olisi luotava tai miten niitä olisi 
parannettava, jotta voitaisiin varmistaa ikääntyneiden itsenäisyys, riippumattomuus ja 
oikeudet ja mahdollistaa heidän osallistumisensa yhteiskuntaelämään? 

8. Miten EU voi tukea haavoittuvassa asemassa olevia ikääntyneitä, jotka eivät pysty 
suojelemaan omia taloudellisia ja henkilökohtaisia etujaan, erityisesti rajatylittävissä 
tilanteissa? 

9. Miten EU voi tukea jäsenvaltioiden pyrkimyksiä varmistaa sosiaalisen suojelun 
järjestelmien oikeudenmukaisuus eri sukupolvi-, sukupuoli-, ikä- ja tuloryhmissä ja 
varmistaa, että järjestelmät pysyvät julkisen talouden kannalta kestävinä? 

10. Miten vanhuusiän köyhyysriskiä voidaan vähentää ja torjua? 

11. Miten voidaan varmistaa riittävät eläkkeet niille (pääasiassa naisille), jotka tekevät 
elämänsä aikana pitkään palkatonta työtä (usein hoitotyötä)? 

12. Millainen rooli lisäeläkkeillä voisi olla riittävien eläketulojen varmistamisessa? Miten 
niitä voitaisiin laajentaa koko EU:hun ja mikä olisi EU:n rooli tässä prosessissa? 


5. Ikääntyvän väestön kasvaviin tarpeisiin vastaaminen 


Terveen eliniän odotteen paranemisesta huolimatta sairauksien ja toimintarajoitteiden riski 
kasvaa iän myötä. Monien ikäihmisten kunto heikkenee, ja he tulevat riippuvaisiksi 
pitkäaikaishoidosta. 


? PEPP-tuote on vapaaehtoinen yksilöllinen eläkkeellesiirtymisjärjestely, joka on määrä ottaa käyttöön vuonna 
2022 ja joka tarjoaa kuluttajille uuden yleiseurooppalaisen tuotteen eläkesäästämistä varten. Ks. asetus (EU) 
2019/1238, annettu 20 päivänä kesäkuuta 2019. 


Kaavio 1. Riippuvuusaste” kasvaa EU:ssa iän myötä, 2015-2019 

Lähde: Komission talouden ja rahoituksen pääosaston laskelma, joka perustuu Eurostatin verkossa 
julkaisemaan taulukkoon hlth_silc_06. 


Terveyden edistäminen ja sairauksien ehkäisy edistämällä terveellisiä elintapoja, työterveyttä 
ja -turvallisuutta sekä aktiivista sosiaalista elämää voi auttaa vähentämään tai lykkäämään 
näitä ongelmia. Tukitoimet, kuten kaupunkien uudistaminen, maaseutualueiden 
elävöittäminen ja esteetön pääsy rakennuksiin ja liikennevälineisiin, voivat helpottaa 
erityisesti liikuntarajoitteisten henkilöiden elämää. 


Vaikka tällaiset toimet voivat auttaa vähentämään kokonaishaastetta, ikääntyminen ja 
pitkäikäisyys johtavat poikkeuksetta terveydenhuolto- ja pitkäaikaishoitopalvelujen 
kokonaiskysynnän rakenteelliseen kasvuun). Tämä kärjistyy joillakin syrjäisillä ja 
maaseutualueilla, joilla on tyypillisesti haasteita sosiaalipalvelujen laadun ja laajuuden 
suhteen. 


Ikääntymiseen valmistautuminen yhteiskunnissa on ulotettava talouskysymyksiä ja 
laadukkaita, edullisia palveluja pidemmälle. Meidän on ajateltava sitä, miten sukupolvet 
elävät yhdessä. Yksi huolenaihe on yksinäisyyden ja sosiaalisen eristyneisyyden kasvava 
riski sekä nuorilla että vanhuksilla. Monet ovat kokeneet tämän etenkin covid-19-pandemian 
aikana. Vaikka tämä ongelma on vähemmän näkyvä, sillä on merkittäviä vaikutuksia talous-, 
sosiaali- ja terveydenhuoltojärjestelmiimme ja se vaatii siksi poliittisten päättäjien huomion. 


5.1. Ikääntyvän väestön terveys- ja pitkäaikaishoitotarpeiden täyttäminen 


Väestörakenteen muutoksen seurauksena yhä useammat iäkkäät potilaat kärsivät kroonisista 
sairauksista, joita on monilla useita. Lähes puolella 65-vuotiaista tai sitä vanhemmista on 


? Huom. Riippuvuusaste on viiden vuoden keskiarvo henkilöistä, joilla on oman arvionsa mukaan 
terveysongelmista johtuvia pitkäaikaisia vakavia rajoitteita tavanomaisissa toiminnoissa. 

* Euroopan sosiaalisten oikeuksien pilarin periaatteissa 16 ja 18 vahvistetaan 'oikeus ajoissa annettavaan 
kohtuuhintaiseen, ehkäisevään, hoitavaan ja laadukkaaseen terveydenhuoltoon? ja ?oikeus kohtuuhintaisiin ja 
laadukkaisiin pitkäaikaishoitopalveluihin sekä varsinkin kotihoitoon ja yhteisöpohjaisiin palveluihin”. 

jokin vamma tai pitkäaikainen = toimintarajoite. = Lisäksi —ilmastonmuutoksen, 
luonnonkatastrofien, ympäristön pilaantumisen ja saastumisen vaikutukset lisäävät 
ikääntyvien terveyteen kohdistuvaa painetta suhteettomasti. Tämä lisää terveydenhuollon ja 
muiden hoito- tai tukipalvelujen tarvetta. 


Vaikka sekä terveydenhuolto- että pitkäaikaishoitojärjestelmien on vastattava kasvavaan 
kysyntään, niillä on erilaisia haasteita, jotka liittyvät esimerkiksi työvoimaan, sosiaaliturvan 
kattavuuteen tai laatustandardeihin. 


Kattaviin —politiikkatoimiin voi kuulua investoiminen laadukkaisiin palveluihin ja 
infrastruktuuriin sekä terveydenhuollon tutkimukseen ja innovointiin, terveydenhuollon 
saatavuuden varmistaminen, houkuttelevien työolojen tarjoaminen henkilöstöpulaan 
puuttumiseksi ja innovatiivisen teknologian hyödyntäminen tehokkuuden parantamiseksi. 
Teknologian kehitys mahdollistaa tiettyjen palvelujen ja hoitomuotojen tarjoamisen uusilla 
tavoilla sairaaloiden sijaan. Avohoidon ja yhteisöpohjaisen hoidon infrastruktuurin 
tarjonnan lisääminen paitsi parantaa sosiaali- ja terveydenhuoltoa myös antaa ikääntyneille 
mahdollisuuden osallistua sosiaaliseen ja hyvinvointia edistävään toimintaan. 


Sosiaali- ja terveysalalla avautuu seuraavien kymmenen vuoden aikana kahdeksan miljoonaa 
työpaikkaa. Niiden täyttäminen edellyttää asiantuntijoiden määrän lisäämistä sekä 
työntekijöiden täydennys- ja uudelleenkoulutusta, johon tähdätään erityisesti marraskuussa 
2020 käynnistetyllä osaamissopimuksella. Lisäksi terveydenhuoltohenkilöstön liikkuvuus 
jäsenvaltiosta toiseen voisi olla keino paikata henkilöstövajetta. Vuonna 2018 muussa kuin 
omassa jäsenvaltiossaan työskentelevien EU:n kansalaisten osuus terveydenhuollon ja 
pitkäaikaishoidon työvoimasta oli lähes viisi prosenttia, kun taas EU:n ulkopuolisista maista 
tulleiden maahanmuuttajien osuus oli 9,1 prosenttia”! Terveydenhuoltoa ja pitkäaikaishoitoa 
koskevien näkökohtien sisällyttäminen nykyisiin laillisiin maahanmuuttokanaviin voi myös 
parantaa maahanmuuttajien taitojen hyödyntämistä EU:ssa. 


Pitkäaikaishoitoa mahdollisesti tarvitsevien määrän odotetaan kasvavan EU:n 
27 jäsenvaltiossa 19,5 miljoonasta vuonna 2016 23,6 miljoonaan vuonna 2030 ja 
30,5 miljoonaan vuonna 2050”. Omaishoitajiin turvautuminen ei ole enää kestävää: 
perheenjäsenten apua on yhä vaikeampi varmistaa, sillä perheissä on vähemmän lapsia, 
perheet asuvat kauempana toisistaan ja naisten osallistuminen työmarkkinoille on lisääntynyt. 


Jäsenvaltioilla on yhteisiä pitkäaikaishoitoa koskevia haasteita, joita ovat pitkäaikaishoidon 
saatavuuden, kohtuuhintaisuuden ja laadun varmistaminen sekä työvoiman riittävyys. 
Monet hoitoa tarvitsevat eivät voi saada sitä, koska tarjonta on riittämätöntä, kustannukset 
korkeat ja kohtuuhintaisuuden takaava sosiaaliturvan tai vakuutusturvan kattavuus 
puutteellinen. Riittävän sosiaaliturvan puuttuessa pitkäaikaishoidon tarve voi ajaa ihmiset 
köyhyyteen. Tähän riskiin on vastattava niin, että järjestelmien julkistaloudellinen kestävyys 
säilyy ikääntyvässä yhteiskunnassa. 


Laadukas pitkäaikaishoito on tärkeää ihmisarvon, valinnanvapauden ja hyvinvoinnin 
edistämiseksi sekä siksi, että vältetään tarpeetonta sairaalahoitoa. Tällä hetkellä EU:ssa on 


* JRC, Health care and long-term care workforce: Demographic challenges and potential contribution of 
migration and digital technology, https://publications.jrc.ec.europa.eu/repository/handle/JRC121698 
32 PITT . > 
Vuoden 2018 ikääntymisraportin ennusteet. 


erilaisia laatustandardeja ja tulkintoja, ja laadunvarmistus on jäsenvaltioissa eri vaiheissa. On 
tärkeää huomata, että laadukasta &pitkäaikaishoitoa voidaan tarjota eri tavoin. 
Yhteisöperustaisten palvelujen tarjoaminen pitkäaikaishoitoa tarvitseville ikääntyneille, 
vammaiset mukaan lukien, voi tukea heidän oikeuttaan elää itsenäisesti yhteisössä niin kauan 
kuin se on mahdollista. Laitos- tai muilla palveluilla voidaan puolestaan turvata sellaisten 
hoitopalvelujen tarjonta, jotka ylittävät yhteisöperustaisten järjestelmien valmiudet. 


Pätevän henkilöstön palkkaaminen ja pitäminen pitkäaikaishoidon tehtävissä on vaikeaa 
matalapalkkaisuuden ja vaativien työolojen vuoksi. Tämä lisää omaishoitajien paineita. 
Omaishoitajat ovat yleensä naisia, jotka tasapainottelevat hoiva- ja palkkatyön välillä. Tämä 
aiheuttaa usein yhteiskunnalle kustannuksia terveyteen ja hyvinvointiin kohdistuvina 
kielteisinä — vaikutuksina, työmarkkinoille = osallistumisen vähenemisenä ja tulojen 
pienenemisenä. 


Kuten tiedonannossa vahvasta sosiaalisesta Euroopasta oikeudenmukaisten siirtymien 
toteuttamiseksi? korostetaan, vahvojen pitkäaikaishoitojärjestelmien kehittäminen 
parantaa kohtuuhintaisen ja laadukkaan pitkäaikaishoidon saatavuutta, takaa vanhuksille 
ihmisarvoisen elämän ja lisää työmahdollisuuksia hoivataloudessa. Euroopan komission ja 
sosiaalisen suojelun komitean yhteisessä raportissa, joka julkaistaan vuonna 2021, 
tarkastellaan pitkäaikaishoitojärjestelmien tilannetta EU:ssa sekä covid-19-pandemian 
vaikutuksia. 


Sosiaalisten ja teknologisten innovaatioiden, kuten sähköisen terveydenhuollon, 
terveysalan mobiilisovellusten, etähoidon, integroidun hoidon tai itsenäisen asumisen 
laajamittainen käyttöönotto voisi parantaa merkittävästi terveydenhuollon ja 
pitkäaikaishoidon järjestelmien tehokkuutta.- Terveydenhuollon etäseurantamallit, erityisesti 
sellaiset, joissa hoitotiimiin kuuluu potilaita ja perheenjäseniä, ovat tuoneet selviä hyötyjä 
kroonisista sairauksista kärsiville potilaille”. 


Hoidon integroiminen terveydenhuollon ammattilaisten, potilaiden ja heidän hoitajiensa 
(omaishoitajat mukaan lukien) välisen tiiviin yhteistyön ja tietojenvaihdon avulla voi hillitä 
terveydenhuollon ja sosiaalihuollon kasvavia kustannuksia. Samalla autetaan ikääntyneitä 
pysymään itsenäisinä pidempään ja lisäämään heidän hyvinvointiaan. 


Sosiaali- ja terveyspalvelujen tarjotaan yhä enemmän yhteiskunnallisten yritysten ja voittoa 
tavoittelemattomien organisaatioiden (erityisesti keskinäisten yhtiöiden) kautta, myös 
ikääntyneille. Ne voivat olla toimivia paikallisten juuriensa ja tietämyksensä sekä sosiaalisten 
tavoitteidensa ansiosta. 


EU tukee jäsenvaltioita pitkäaikaishoitojärjestelmien ja -uudistusten edistämisessä 
analyysityön, keskinäisen tietojenvaihdon, opastuksen ja EU:n rahoituksen avulla. Myös 
talouspolitiikan — EU-ohjausjaksossa otetaan = huomioon = pitkäaikaishoitoon ja 
terveydenhuoltoon liittyvät haasteet. EU helpottaa kansallisten sosiaaliturvajärjestelmien 
yhteensovittamista ja suojelee Euroopassa liikkuvien henkilöiden oikeuksia, myös 
pitkäaikaishoitoon liittyvien etuuksien saatavuutta”. Omaishoitajien tilannetta parannetaan ja 


33 COM(2020) 14 final, 14.1.2020. 
3 


* Transforming the future of ageing, SAPEA (2019) https://www.sapea.info/wp-content/uploads/tfa-report.pdf 
3 Asetus (EY) N:o 883/2004, annettu 29 päivänä huhtikuuta 2004. 

alan riittävä palkkaus varmistetaan useilla aloitteilla. Esimerkkeinä voidaan mainita direktiivi 
työ- ja yksityiselämän (tasapainottamisesta tai ehdotus direktiiviksi = riittävästä 
vähimmäispalkasta”. Analyysi covid-19-pandemian vaikutuksista pitkäaikaishoitoon”” ja 
ohjeet pandemian hallintaan pitkäaikaishoidon yksiköissä * tuovat esiin rakenteellisia 
heikkouksia. 


5.2. Liikkuvuus, yhteydet ja esteettömyys 


Euroopan yhteiskuntien väestön ikääntyminen merkitsee kehityskulkua, joka tulee 
todennäköisesti muokkaamaan liikkumisen malleja tulevaisuudessa. Julkisen liikenteen 
tarjoajien on mukauduttava toiminta- tai liikuntarajoitteisten matkustajien määrän 
lisääntymiseen ja investoitava esteettömään ja älykkääseen liikenneinfrastruktuuriin ja 
ajoneuvoihin. Koska iäkkäämpi väestö on naisvaltaista, liikkumisessa voi olla tarpeen 
keskittyä enemmän naisten erityistarpeisiin matkan keston ja tarkoituksen, reitin ja matkan 
pituuden sekä turvallisuuden osalta. 


Liikenteen automatisointi ja digitalisointi voi auttaa vähentämään onnettomuuksien määrää, 
parantamaan henkilö- ja tavaraliikennettä, edistämään multimodaalisuutta, vähentämään 
energiankulutusta ja saastumista sekä optimoimaan resurssien ja infrastruktuurin käyttöä. 
Toisaalta ne myös asettavat haasteita ikäihmisille, joilla ei ole digitaalisia perustaitoja tai 
joilla on rajallinen pääsy internetiin. Nämä haasteet koskevat erityisesti maaseudulla asuvia 
ikäihmisiä. 


Ikääntyneiden erilaiset tarpeet ja valmiudet olisi otettava huomioon kaupunki- 
infrastruktuurin ja -palvelujen järjestämisessä. Monet kaupungit ottavat jo 
kaupunkiliikennesuunnitelmissaan huomioon terveyden, sukupuolten tasa-arvon ja muita 
näkökohtia. Esteettömyys edistää sosiaalista osallisuutta. Mukautetut asumisratkaisut ja 
älykodit, joissa on antureita ja automatisoituja sähkölaite-, valaistus- ja lämmitysjärjestelmiä, 
voivat parantaa yksin asuvien vanhusten turvallisuutta sekä lisätä tuotteiden fyysistä 
kestävyyttä ja uudelleenkäytettäv yyttä. 


5.3. Alueelliset erot hoidon ja palvelujen saatavuudessa 


Useimmissa EU-maissa perusterveydenhuoltopalvelut ovat yleisesti saatavilla, mutta 
palvelujen valikoima ja se, missä määrin kustannuksia jaetaan, vaihtelevat huomattavasti 
maittain. Tosiasiallista hoidon saatavuutta voivat rajoittaa taloudelliset syyt, henkilöstöpula, 
pitkät odotusajat ja pitkä matka lähimpään terveydenhuollon yksikköön. Joissakin 
jäsenvaltioissa on havaittu ongelmia terveydenhuollon saatavuudessa maaseudulla ja 
syrjäisillä alueilla. Näitä alueita kutsutaan lääkärivajeesta =kärsiviksi alueiksi”. 
Terveydenhuollon saatavuuteen liittyvät alueelliset erot ovat syventyneet entisestään covid- 
19-pandemian aikana. Sama pätee pitkäaikaishoitopalvelujen saatavuuteen ja 
infrastruktuuriin. 


Direktiivi (EU) 2019/1158, annettu 20 päivänä kesäkuuta 2019, ja COM(2020) 682 final, 28.10.2020. 
37 . . . . . . . . e. . 
Euroopan komission ja sosiaalisen suojelun komitean yhteinen raportti julkaistaan vuonna 2021. 
W https://www.ecdc.europa.eu/en/publications-data/surveillance-COVID-19-long-term-care-facilities-EU-EEA 


39 Lähde: Eurostatin verkossa julkaisema taulukko hlth sile 21. Ks. myös kartta terveydenhuollon yksiköistä 
EU:ssa. 

Teknologialla voidaan parantaa ikääntyneiden mahdollisuuksia terveydenhuoltoon erityisesti 
syrjäisillä alueilla. Digitaalisilla ratkaisuilla on tärkeä rooli puutteiden korjaamisessa, ja ne 
ovat yleistymässä esimerkiksi etävastaanottojen muodossa. Tähän vaaditaan asianmukaista 
koulutusta ja tukea uusien välineiden käyttöön. 


Alhaisen väestötiheyden vuoksi maaseutukuntien on vaikea tarjota kustannustehokasta, 
säännöllistä ja kätevää julkista liikennettä, joka olisi myös ikääntyneiden käytettävissä ja 
kohtuuhintaista. Jos paikalliset palvelut, kuten kaupat, pankit ja terveydenhuolto, lakkaavat, 
matka näihin palveluihin pitenee, millä voi olla suhteettoman suuri vaikutus iäkkäämpiin 
maaseudun asukkaisiin. Innovatiiviset, yhteisöpohjaiset ja mahdollisesti liikkuvat 
palveluratkaisut voivat auttaa korjaamaan puutteita ja mahdollistaa palveluiden saatavuuden 
harvaan asutuilla alueilla. 


Laatikko 2. Kaikkien sukupolvien tarpeisiin vastaaminen 


Väestön ikääntymisen haasteita koskevassa keskustelussa yksi suurista kysymyksistä on 
sukupolvien välinen oikeudenmukaisuus. Haasteena on säilyttää riittävä sosiaalisen suojelun 
taso aiheuttamatta kohtuutonta rasitetta vähenevälle työikäiselle väestölle, jonka panos 
muodostaa sosiaaliturvajärjestelmien suurimman rahoituslähteen. Verotuksen painopisteen 
siirtäminen työn verottamisesta ympäristöverotukseen, kuten Euroopan vihreän kehityksen 
ohjelmassa ehdotetaan, voi tarjota uusia ratkaisuja. Jos lisäuudistuksia ei toteuteta, 
työmarkkinoiden kasvava moninaisuus johtaa siihen, että sosiaalisen suojelun järjestelmien 
piiriin kuuluvien ja niitä rahoittavien ihmisten määrä vähenee. 


Julkisen talouden kestävyyttä on seurattava tiiviisti erityisesti niiden maiden osalta, joilla on 
paljon julkista velkaa. Tällä hetkellä väestön ikääntymiseen liittyvät julkiset menot ovat yli 
25 prosenttia suhteessa koko EU:n BKT:hen. Vuoden 2018 ikääntymisraportissa näiden 
menojen arvioitiin kasvavan 1,1 prosenttiyksikköä vuoteen 2070 mennessä, ja 
11 jäsenvaltiossa kasvu oli vähintään 3 prosenttiyksikköä. Kasvu johtuu pääasiassa 
pitkäaikaishoito- ja terveydenhuoltomenoista, sillä ikääntyvän väestön tarpeisiin on 
vastattava asianmukaisesti. Lisäksi covid-19-pandemian torjunnan seuraukset ja sulkutoimien 
taloudelliset seuraukset ovat aiheuttavat lisähaasteita. 


Käytännössä ikääntymiseen liittyvien menojen kasvu saattaa kuitenkin osoittautua vieläkin 
suuremmaksi, jos esimerkiksi aiemmat eläkeuudistukset kumotaan tai hyväksytään uusia 
uudistuksia, jotka lisäävät menoja. Terveydenhuollon ja pitkäaikaishoidon alalla teknologian 
kehitys voisi auttaa parantamaan palvelujen laatua, mutta se voi myös lisätä menoja. Samoin 
kohtuuhintaisen pitkäaikaishoidon saatavuuden parantaminen saattaa edellyttää julkista 
lisärahoitusta. 


Julkisen talouden kestävyys ja riittävyys ovat saman kolikon kaksi puolta, sillä Eurooppa on 
vahvasti sitoutunut pitämään yllä korkeita sosiaalisia normejaan. Politiikkatoimilla voidaan 
auttaa sovittamaan yhteen sosiaalinen kestävyys ja julkisen talouden kestävyys pidentämällä 
työuria sekä lisäämällä sosiaalisen suojelun järjestelmien kattavuutta ja uudistamalla niitä. 


5.4. Hyvinvoinnin parantaminen sukupolvien välisen solidaarisuuden avulla 


Ikääntyneiden osuuden kasvu saattaa merkitä sitä, että tarvitaan politiikkatoimia, joilla 
vastataan sosiaalisiin ja emotionaalisiin tarpeisiin, kuten turvallisuuden ja sosiaalisen 
vuorovaikutuksen tarpeeseen. Sosiaalista sekoittumista rajoittaa se, että eri ikäryhmät 

kasautuvat eri asuinalueille elämänvaiheestaan riippuvien asumismieltymystensä perusteella. 
Nuoret opiskelijat hakeutuvat usein kaupunkien keskustoihin ja nuoret perheet asettuvat 
esikaupunkialueille, kun taas ikääntyneet siirtyvät harvemmin asutuille alueille ja kauemmas 
kaupunkien keskustoista. Nämä ikään perustuvat muuttamismallit voivat vaikuttaa 
sukupolvien väliseen yhteenkuuluvuuteen. 


Arvioiden mukaan EU:ssa on noin 30 miljoonaa aikuista, jotka tuntevat itsensä usein 
yksinäiseksi”. Yksinäisyyttä on kaikissa ikäryhmissä. Esimerkiksi huono terveydentila, 
epäsuotuisa taloudellinen tilanne ja yksin asuminen liittyvät suurempaan yksinäisyyteen. 


Covid-19-kriisi on korostanut mielenterveyden yleistä merkitystä. Sulkutoimilla on ollut 
merkittävä vaikutus laitoshoidossa eläviin heikkokuntoisiin vanhuksiin, joilla ei useinkaan 
ole digitaalisten viestintävälineiden käyttömahdollisuutta tai niiden käyttämiseen tarvittavia 
taitoja. Investoimalla digitaalisiin taitoihin, yhteisöjen kehittämiseen ja sukupolvien väliseen 
yhteenkuuluvuuteen voidaan ehkäistä mielenterveyden ja hyvinvoinnin heikkenemistä ja 
vähentää eriarvoisuutta. 


Terveet ikäihmiset voivat merkittävästi myötävaikuttaa yhteiskunnallisen ja taloudellisen 
arvon tuottamiseen yhteiskunnissamme. Heidän kognitiivisten kykyjensä sivuuttaminen on 
vahingollista heidän henkiselle ja fyysiselle terveydelleen, ja yhteisön kannalta se merkitsee 
käyttämättä jätettyä mahdollisuutta. 


Käynnissä on kasvava mutta vielä alkuvaiheessa oleva monisukupolvisen asumisen trendi. 
Monisukupolvinen asuminen voidaan järjestää esimerkiksi asunto-osuuskuntien muodossa, 
mikä voi tarjota iäkkäämmille asukkaille yhteisöllisyyttä, taitojen ja tiedon siirtymistä 
nuoremmille asukkaille ja arvokasta sosiaalista vuorovaikutusta kaikille. 


13. Miten EU voi tukea jäsenvaltioiden pyrkimyksiä sovittaa yhteen riittävä ja 
kohtuuhintainen terveydenhuolto ja pitkäaikaishoito sekä kestävä julkinen talous ja 
rahoitus? 


14. Miten EU voisi tukea jäsenvaltioita pitkäaikaishoitoon liittyvien yhteisten haasteiden 
ratkaisemisessa? Mihin tavoitteisiin ja toimenpiteisiin olisi pyrittävä EU:n 
politiikkakehyksellä, jolla vastataan esteettömyyteen, laatuun, kohtuuhintaisuuteen tai 
työoloihin liittyviin haasteisiin? Mitä seikkoja on otettava huomioon harvaan asutuilla 
alueilla? 

15. Miten ikääntyneet voivat hyötyä liikkumisen ja terveyspalvelujen digitalisaatiosta? Miten 
ikääntyneille tarjottavien julkisen liikenteen vaihtoehtojen esteettömyyttä, saatavuutta, 
kohtuuhintaisuutta ja turvallisuutta voidaan parantaa erityisesti maaseudulla ja syrjässä 
olevilla alueilla? 


16. Onko päätöksenteossa riittävästi tietoa yksinäisyyden syistä ja vaikutuksista? Mihin 
toimiin voitaisiin ryhtyä ikääntyneiden yksinäisyyden ja sosiaalisen eristyneisyyden 
ehkäisemiseksi? Mitä tukea EU voi antaa? 


* JRC, Demographic landscape of EU territories — challenges and opportunities in diversely ageing regions, 
https://publications.jrc.ec.europa.eu/repository/handle/JRC123046. 
"IRC, Policy brief: Loneliness — an unegually shared burden in Europe, 2019. 

17. Millainen rooli monisukupolvisella asumisella ja asuntotuotannolla voi olla kaupunkien 
ja maaseudun kaavoituksessa, kun vastataan väestön ikääntymisen mukanaan tuomiin 
haasteisiin? Miten sitä voitaisiin hyödyntää paremmin? 


6. Tulevaisuudennäkymät 


Ikääntyminen ja sen haasteet ja mahdollisuudet ovat läsnä koko elämän ajan, mutta näkymät 
muuttuvat. Monien nuorten on nykyään vaikea päästä työmarkkinoille, ja vallitseva covid-19- 
kriisi on pahentanut tilannetta. Pidemmällä aikavälillä nuorten pidempi elinajanodote kuin 
heidän isovanhempiensa = sukupolvella vaikuttaa monien elämänvalintoihin, kuten 
koulutukseen, työuraan ja työuran katkoksiin. Tämä puolestaan vaikuttaa heidän terveyteensä 
ja asemaansa taloudessa ja yhteiskunnassa. Samaan aikaan vanhempi sukupolvi tuo 
yhteiskuntaan oman panoksensa, tarpeensa ja odotuksensa. He ovat kaikki yhdessä osa 
yhteiskuntaa ja taloutta, jonka on varmistettava kaikkien jäsentensä vauraus, menestyminen ja 
hyvinvointi. Ikääntymiseen liittyviin haasteisiin vastaaminen ja siihen liittyvien 
mahdollisuuksien hyödyntäminen on näin ollen sekä henkilökohtainen että kollektiivinen 
tehtävä. 


Kuten tässä vihreässä kirjassa todetaan, ikääntymisen kielteisiä vaikutuksia yhteiskuntaan 
voidaan ehkäistä tai rajoittaa monin tavoin. Näitä tapoja ovat terveen ja aktiivisen 
ikääntymisen edistäminen, terveydenhuolto- ja hoivajärjestelmiemme paineensietokyvyn 
parantaminen, työmarkkinoiden suorituskyvyn parantaminen, sosiaalisen suojelun 
nykyaikaistaminen sekä laillisen maahanmuuton ja kotouttamisen edistäminen osana 
politiikkayhdistelmää sekä pyrkimys suurempaan tuottavuuteen ja tehokkuuteen kautta linjan. 


EU voi kohdata nämä haasteet hyödyntämällä nuorten ja ikääntyneiden tahtoa ja sitoutumista, 
edistämällä sukupolvien välistä solidaarisuutta ja vastuullisuutta politiikkatoimien kautta ja 
ohjaamalla samalla kehitystä kohti näitä asioita tukevaa dynaamista yhteiskuntaa. 


Elpymis- ja palautumistukiväline on Next Generation EU:n keskeinen elpymisväline, jolla on 
tarkoitus tukea jäsenvaltioita tässä tehtävässä, jotta ne voisivat parantaa taloutensa 
kasvupotentiaalia, luoda työpaikkoja sekä parantaa taloudellista ja sosiaalista 
palautumiskykyään selviytyäkseen tämänhetkisestä kriisistä. Next Generation EU on samalla 
sukupolvien välisen tuen ja oikeudenmukaisuuden väline, jolla helpotetaan talouden kestävää 
elpymistä keskipitkällä ja pitkällä aikavälillä ja jonka on tarkoitus hyödyttää tulevia 
sukupolvia jäsenvaltioiden kunnianhimoisten uudistusten ja investointien avulla. 


Kaikesta huolimatta ikääntymisessä ei kuitenkaan ole kyse pelkästään kasvun ja 
hyvinvointivaltion ylläpitämisestä. Kyse on myös koko yhteiskunnasta ja siitä, miten 
toimimme —vuorovaikutuksessa sukupolvien välillä. Ikääntymisen sosioekonomiseen 
vaikutukseen vastaamisen ohella meidän on keskusteltava siitä, miten kaikki voisivat 
osallistua yhteiskunnan toimintaan. Tämä edellyttää sekä nuorten että vanhojen aktiivista 
osallistumista keskusteluun. 


Viime kädessä keskustelussa ikääntymisen haasteista ja mahdollisuuksista on kyse sekä 
välittömistä että pitkän aikavälin ratkaisuista. Se vaatii tulevaisuuteen suuntautuvaa pohdintaa 
tämän väestönkehityksen vaikutuksista ja vaihtoehdoista EU:n sisällä sekä sen seurauksista 
Euroopan roolille maailmassa. Tällainen tulevaisuuteen suuntautuva ajattelu voisi antaa 

aineksia keskusteluun ja tukea pitkän aikavälin kestäviä politiikkavalintoja, jotka hyödyttävät 
kaikkia ikäryhmiä. 


KUINKA KUULEMISEEN OSALLISTUTAAN? 


Tällä vihreällä kirjalla käynnistetään 12 viikkoa kestävä julkinen kuuleminen. Komissio ottaa 
kaikki kannanotot huomioon tulevassa työssään ja kertoo kuulemisen tuloksista. Pyydämme 
toimittamaan vastaukset sähköisellä lomakkeella, joka on osoitteessa 
https://ec.europa.eu/info/law/better-regulation/have-your-say/initiatives/12722-Green-Paper- 
on-Ageing 


Sähköisen vastauslomakkeen käyttö helpottaa vastausten käsittelyä. On myös mahdollista 
lähettää kirjallinen vastaus seuraavaan osoitteeseen: 


Green paper on ageing 
SG.E.3 

BERL 06/270 
European Commission 
1049 Brussels 
Belgium 


24 


